paragraph_text: Smatra se jednim od najboljih obrambenih igrača u povijesti nogometa. Njegov stariji brat Giussepe Baresi, želio ga je dovesti u Inter da zajedno igraju, ali čelnici kluba nisu to odobrili. Tako je otišao u Milan, gdje je primljen i u kojem je igrao cijelu karijeru. U 629 utakmica za Milan postigao je 31 gol (531 utakmica u talijanskom prvenstvu). S klubom osvojio je 6 naslova prvaka Italije i 3 Kupa prvaka Europe. Bio je dio odlične obrane Milana, kojoj su s njime igrali Paolo Maldini, Alessandro Costacurta i Mauro Tassoti. Maldiniju, svom osam godina mlađem suigraču, je puno pomogao postići veliku karijeru. Za klub je igrao do 37. godine života, 1997. godine. Njegov broj 6 umirovljen je i više ga nitko ne nosi u Milanu, što je rijetkost u talijanskim klubovima.